રોડ-શોમાં રાહુલ અને મોદીની ઝાટકણી કાઢતાં કેજરીવાલે જણાવ્યું હતું કે ‘અમેઠીના લોકો ગાંધીપરિવારના સભ્યોને એમ માનીને મત આપતા રહ્યા કે તેમના વિસ્તારનો વિકાસ થશે. એવું કશું થયું નથી. હવે તેમને ઠગાયા હોવાની લાગણી થઈ રહી છે. લોકોને તો રાહુલ ગાંધી રસ્તા પર જોવા પણ નથી મળતા. તે માત્ર હેલિકૉપ્ટરમાં ઊડતા દેખાય છે. વારાણસીમાં પણ એવું ન થાય તો સારું. તમે મને ઊડતું ચૉપર દેખાડ્યું છે અને કહ્યું છે કે નરેન્દ્ર મોદી આવી ગયા છે.